钦定古今图书集成/明伦汇编/宫闱典/第085卷 > 豫章康长公主 下嫁徐乔 又嫁何瑀
## 钦定古今图书集成/明伦汇编/宫闱典/第085卷 > 豫章康长公主 下嫁徐乔 又嫁何瑀

按《宋书前废帝何皇后传》：“后父瑀，字穉玉，晋尚书左
仆射澄曾孙也。祖融，大司农。瑀尚高祖少女豫章康长公主，讳欣男。公主先适徐乔，美容色，聪敏有智数。
太祖世，礼待特隆。瑀豪竞于时，与平昌孟灵休、东海
何勗等并以舆马骄奢相尚。公主与瑀情爱隆密，何
氏外姻疏戚，莫不沾被恩纪。瑀历位清显，至卫将军。”
大明八年，公主薨，瑀墓开。世祖追赠金紫光禄大夫，
加散骑常侍。